L 58/1406
EL
Επίσημη Εφημερίδα της Ευρωπαϊκής Ένωσης
23.2.2023
ΕΠΙΤΡΟΠΉ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 01 — ΕΡΕΥΝΑ ΚΑΙ ΚΑΙΝΟΤΟΜΙΑ (συνέχεια) PP 01 23
(συνέχεια)
PP 01 23 05
(συνέχεια) — προσδιορισμός των πιθανών δράσεων σε επίπεδο κράτους μέλους, σε περιφερειακό και σε τοπικό επίπεδο για την τόνωση της επιχειρηματικής ανάπτυξης και τη στήριξη των ΜΜΕ για την παροχή λύσεων βασισμένων σε διαστημικά δεδομένα της Ένωσης με στόχο την παροχή ασφαλέστερων λύσεων για στόλους της ΕΕ (αεροπορικούς και ναυτικούς εξίσου), — κατασκευή πρωτοτύπων για τον εξοπλισμό επί των σκαφών που χρησιμοποιεί σήματα του Galileo για την αντιμετώπιση των κύριων αναγκών που δεν καλύπτονται μέχρι στιγμής από υφιστάμενο εξοπλισμό, με έμφαση στη χρήση των υπηρεσιών έρευνας και διάσωσης του Galileo.
Τα πρωτότυπα εξοπλισμού που αναπτύσσονται στο πλαίσιο του παρόντος δοκιμαστικού σχεδίου θα πρέπει να βασίζονται, κατά περίπτωση, σε υφιστάμενα εμπορικά και έτοιμα προς χρήση συστατικά στοιχεία, — πραγματοποίηση διαφόρων επιδείξεων για εμπορικά αεροσκάφη και αλιευτικά πλοία.
Στόχος είναι να καταδειχθεί η σκοπιμότητα και η προστιθέμενη αξία για τον τομέα, επικυρώνοντας την επιχειρησιακή ιδέα με τη συμμετοχή χρηστών της αεροπορίας και της ναυτιλίας και αρμόδιων αρχών από διάφορες χώρες.
Τα αεροσκάφη και τα σκάφη που συμμετέχουν στην επίδειξη είναι εξοπλισμένα τουλάχιστον με πρωτότυπο ραδιοσημαντήρα με ικανότητα εξ αποστάσεως ενεργοποίησης με τη χρήση σημάτων Galileo και την κωδικοποίηση των συγκεκριμένων μηνυμάτων, — συμβολή στην κατάρτιση νέων προτύπων που καθορίζουν 1) τις ελάχιστες λειτουργικές απαιτήσεις για ραδιοσημαντήρες έρευνας και διάσωσης 406 MHz σε εμπορικά αεροσκάφη (ELT-DT) και αλιευτικά σκάφη (EPIRBS) ώστε να μπορούν να ενεργοποιηθούν εξ αποστάσεως και 2) τις αναγκαίες δοκιμές που απαιτούνται για την επαλήθευση της συμμόρφωσης των επιδόσεων προς υποστήριξη μελλοντικών ρυθμιστικών πρωτοβουλιών στην Ευρώπη. — συμμετοχή σε υφιστάμενες ομάδες εργασίας που εξετάζουν λύσεις για ραδιοσημαντήρες έρευνας και διάσωσης, συμπεριλαμβανομένων διάφορων δημόσιων/ιδιωτικών πλατφορμών και συνεντεύξεων με βασικούς ενδιαφερόμενους φορείς του κλάδου, όπως φορείς εκμετάλλευσης αεροσκαφών, ενώσεις αλιευτικών σκαφών, ναυτιλιακές εταιρείες και αρμόδιες για έρευνα και διάσωση αρχές θαλάσσιων και αεροπορικών μεταφορών. — ενοποίηση των απαιτήσεων των χρηστών και καθορισμός των απαιτήσεων εξοπλισμού (ραδιοσημαντήρων).
Το COSPAS-Sarsat, ο διεθνής οργανισμός έρευνας και διάσωσης, συμβάλλει στη διάσωση περίπου 2 000 ατόμων ετησίως κατά μέσο όρο.
Ο χρησιμοποιούμενος εξοπλισμός (ραδιοσημαντήρας 406 MHz) περιλαμβάνει βασικές υποχρεωτικές δυνατότητες μετάδοσης μηνύματος συναγερμού σε δορυφόρους που αναμεταδίδουν τις πληροφορίες στην επίγεια υποδομή.
Το Galileo συμβάλλει ήδη με την παροχή των δορυφόρων του για την προώθηση μηνυμάτων, ήτοι η λεγόμενη υπηρεσία forward link.
Στην επίγεια υποδομή προσδιορίζεται η θέση του ραδιοσημαντήρα και ενεργοποιούνται ομάδες έρευνας και διάσωσης.
Το Galileo παρέχει σήμερα προαιρετική δυνατότητα, με πρωταρχικό στόχο την παροχή απόδειξης παραλαβής στον ενεργοποιημένο ραδιοσημαντήρα, τη λεγόμενη return link.
Η δυνατότητα ύπαρξης διαύλου επικοινωνίας από την υποδομή του Galileo σε οποιονδήποτε ραδιοσημαντήρα στον κόσμο θα καταστήσει δυνατές νέες λειτουργικές δυνατότητες, και μία από τις σημαντικότερες είναι η δυνατότητα εξ αποστάσεως ενεργοποίησης ραδιοσημαντήρα από την επίγεια υποδομή σε περίπτωση ανάγκης.
Προκαταρκτικές εργασίες στον τομέα της εμπορικής αεροπορίας έχουν πραγματοποιηθεί και κατέληξαν στη δημοσίευση ενός ελάχιστου προτύπου επιδόσεων του αεροπορικού συστήματος (EUROCAE ED-277), στο οποίο περιγράφονται οι επιχειρησιακές διαδικασίες που πρέπει να τεθούν σε εφαρμογή για να καταστεί δυνατή αυτή η εξέλιξη.
Ωστόσο, δεν έχει θεσπιστεί ακόμη ελάχιστο πρότυπο επιδόσεων για τους ραδιοσημαντήρες, το οποίο θα μπορούσε να χρησιμοποιηθεί για τη στήριξη ενός μελλοντικού κανονισμού.
Στην πραγματικότητα, ο Οργανισμός της Ευρωπαϊκής Ένωσης για την Ασφάλεια της Αεροπορίας (EASA), ο οποίος παρέχει τις απαιτήσεις για την παρακολούθηση των αεροσκαφών, εξηγεί ότι η εξ αποστάσεως ενεργοποίηση του ραδιοσημαντήρα χρειάζεται περαιτέρω ανάπτυξη.
Το πρότυπο για τους ραδιοσημαντήρες αεροσκαφών (EUROCAE ED-62B) δεν περιλαμβάνει ακόμη τη δυνατότητα εξ αποστάσεως ενεργοποίησης.